ಚೈನ್ ಕದ್ದು ಸಿನಿಮಾ ಸ್ಟೈಲಿನಲ್ಲೇ ರೈಲಿನಿಂದ ಜಂಪ್ ಮಾಡಿ ಮಹಿಳೆ ಎಸ್ಕೇಪ್- ವಿಡಿಯೋ ನೋಡಿ

ಮುಂಬೈ: ಮಹಿಳಾ ಪ್ರಯಾಣಿಕರೊಬ್ಬರನ್ನು ದರೋಡೆ ಮಾಡಿ ಬಳಿಕ ಸಿನಿಮಾ ಹೀರೋನಂತೆ ರೈಲಿನಿಂದ ಜಂಪ್ ಮಾಡಿ ಕಳ್ಳಿಯೊಬ್ಬಳು ಪರಾರಿಯಾದ ಘಟನೆ ಮುಂಬೈನಲ್ಲಿ ನಡೆದಿದೆ.

ಈ ಘಟನೆ ಮುಂಬೈನ ವಿಖ್ರೋಲಿ ರೈಲ್ವೆ ನಿಲ್ದಾಣದಲ್ಲಿ ಗುರುವಾರ ನಡೆದಿದೆ. ಮಹಿಳೆಯಿಂದ ರೈಲಿನಿಂದ ಜಿಗಿದು ಎದ್ದನೋ ಬಿದ್ನೋ ಅಂತ ಓಡುತ್ತಿರುವ ದೃಶ್ಯ ನಿಲ್ದಾಣದ ಸಿಸಿಟಿವಿ ಕ್ಯಾಮೆರಾದಲ್ಲಿ ಸೆರೆಯಾಗಿದೆ.

ವಿಡಿಯೋದಲ್ಲೇನಿದೆ?:
ಮಹಿಳೆಯೊಬ್ಬಳು ಏಕಾಏಕಿ ರೈಲಿನಿಂದ ಜಿಗಿಯುತ್ತಾಳೆ. ನಂತರ ರೈಲ್ವೇ ಟ್ರ್ಯಾಕ್ ಮೇಲೆ ಬಿದ್ದು ಎದ್ದು ನಿಲ್ದಾಣದಲ್ಲಿದ್ದ ಪ್ರಯಾಣಿಕರು ನೋಡ ನೋಡುತ್ತಿದ್ದಂತೆಯೇ ಫ್ಲ್ಯಾಟ್ ಫಾರಂ ಗೆ ಪರಾರಿಯಾಗುವುದನ್ನು ನಾವು ಗಮನಿಸಬಹುದು.

ಮಹಿಳೆಯೊಬ್ಬಳು ನನ್ನ ಹಿಂದೆ ನಿಂತಿದ್ದಳು. ನಂತರ ನನ್ನ ಕುತ್ತಿಗೆಯಲ್ಲಿದ್ದ ಸರವನ್ನು ಏಕಾಏಕಿ ಕಸಿದುಕೊಂಡು ರೈಲಿನಿಂದ ಟ್ರ್ಯಾಕ್ ಮೇಲೆ ಜಿಗಿದು ಅಲ್ಲಿಂದ ಕಾಲ್ಕಿತ್ತಿದ್ದಾಳೆ. ಕೂಡಲೇ ಅಲ್ಲಿದ್ದ ಸಾರ್ವಜನಿಕರು ಆಕೆಯನ್ನು ಹಿಡಿದಿದ್ದಾರೆ. ಅಲ್ಲದೇ ಇನ್ಮುಂದೆ ಇಂತಹ ಕೆಟ್ಟ ಅಭ್ಯಾಸವನ್ನು ಬಿಟ್ಟುಬಿಡುವಂತೆ ಹೇಳಿ ಕಳುಹಿಸಿದ್ದಾರೆ. ಆದ್ರೆ ಈ ಬಗ್ಗೆ ನಾನು ಆಕೆಯ ವಿರುದ್ಧ ದೂರು ನಿಡಿದ್ದೇನೆ ಅಂತ ಸಂತ್ರಸ್ತೆ ತಿಳಿಸಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv

https://www.youtube.com/watch?v=p7fS8PlSHog